|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Atklāta konkursa  **“Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrāde, autoruzraudzība un būvdarbi RTU Inženierzinātņu un viedo tehnoloģiju centra izveides ietvaros”**  (identifikācijas Nr. RTU – 2018/46)  Protokols Nr.8  Rīgā, Kaļķu ielā 1 – 322. telpā, plkst. 12:00 23.05.2018.   |  |  | | --- | --- | | **Komisijas priekšsēdētājs:** |  | | Jevgēnijs Gramsts | Juridiskā departamenta Iepirkumu nodaļas vecākais iepirkumu speciālists | | **Komisijas locekļi:** |  | | Pēteris Orlovskis | Saimniecības departamenta direktora vietnieks | | Iveta Putniņa | Infrastruktūras attīstības departamenta projektu vadītāja | | Rigonda Germova | Infrastruktūras attīstības departamenta projektu vadītāja | | Jānis Ieviņš | Infrastruktūras attīstības departamenta projektu vadītājs |   Komisija izveidota ar RTU rektora 2018. gada 17. aprīļa rīkojumu Nr. 03000-1.2/45.  Sēdi vada un protokolē J. Gramsts.  **Dienas kārtība:**   1. J. Gramsta informācija    1. Komisijas priekšsēdētājs J. Gramsts informē, ka 10.05.2018. ir saņemti jautājumi no potenciālā piegādātāja par konkursa nolikumu.    2. Iepirkuma komisijas locekļi iepazīstas ar saņemtajiem jautājumiem, apspriež atbilžu projektu un nolemj sniegt šādas atbildes **Nr.5**:   **Jautājums Nr.1**  Lūdzam apstiprināt, ka Pretendents būs izpildījis nolikuma 4.2.4. un 4.3.4. punktu prasības, ja tas līguma izpildei piesaistīs Apakšuzņēmēju, kas nodarbina sertificētus speciālistus ar arhitekta prakses tiesībām, kam pretendents nodos būvprojekta izstrādes darbus un kā apliecinājumu nolikuma prasību izpildei, Pretendents iesniegs Pasūtītājam Apakšuzņēmēja apliecinājumu, norādot speciālistu ar sertifikātu arhitekta praksei.  **Atbilde Nr.1**  Pretendents var balstīties uz citu personu iespējām, ja tas ir nepieciešams konkrētā līguma izpildei. Šajā gadījumā Pretendentam jāievēro nolikuma 4.11. un 4.12. punktus.  **Jautājums Nr.2**  Lūdzam apstiprināt, ka Pretendents būs apliecinājis nolikuma 4.2.13.punkta izpildi, iesniedzot vienu no 4.3.13.punktā minētajiem dokumentiem, piemērām ISO 14001 sertifikāta kopijas.  **Atbilde Nr.2**  Nolikuma 4.2.13.punkta izpildi Pretendents var apliecināt ar vienu no nolikuma 4.3.13. uzskaitītajiem dokumentiem.  **Jautājums Nr.3**  Lūdzam apstiprināt, ka par atbilstošu nolikuma 4.2.11.2. punkta 2) daļas prasībām tiks uzskatītas divas publiskas būves, kas realizētas viena līguma ietvaros ar vienādu kadastra numuru, pamatojoties uz katram objektam izsniegtu būvatļauju, un katrs objekts ar atsevišķu būvvaldes aktu pieņemts ekspluatācijā.  **Atbilde Nr.3**  Nē. Pasūtītāja izpratnē nevajadzētu būt situācijai, kad pastāv divas atsevišķas publiskas būves ar vienu pilnīgi identisku kadastra numuru.  **Jautājums Nr.4**  Lūdzam apstiprināt, ka gadījumā, ja Pretendents līguma izpildei piesaistīs Apakšuzņēmēju, kam nodos būvprojekta izstrādes darbus, lai apliecinātu nolikuma 4.2.12.punkta izpildi, Pretendents drīkst iesniegt Apakšuzņēmēja apliecinājumu par to, ka būvprojekta izstrādei izmantojamās datorprogrammas Apakšuzņēmējam ir licencētas.  **Atbilde Nr.4**  Jā. Konkrētajā gadījumā Pretendentam piedāvājumā ir jāiekļauj atbilstošu Apakšuzņēmēja apliecinājumu.  **Jautājums Nr.5**  Lūdzam apstiprināt, ka, lai apliecinātu nolikuma 4.2.14.punkta izpildi, Pretendents drīkst iesniegt jau esošo līguma kopiju par celtniecības procesā radušos atkritumu savākšanu, pārkraušanu, šķirošanu un uzglabāšanu tam paredzētā laukumā un nogādāšanu un apglabāšanu atkritumu apglabāšanas poligonā.  **Atbilde Nr.5**  Jā, ja konkrētais līgums ietver attiecīgās darbības Pasūtītāja objektos.  **Jautājums Nr.6**  Ņemot vērā, ka piedāvājums jāiesniedz elektroniski EIS e-konkursu apakšsistēmā, un sistēmā iepirkuma priekšmets ir sadalīts 2 daļās, kur katrai daļai paredzēts iesniegt atsevišķu piedāvājumu, lūdzam paskaidrot, vai pretendents EIS iesniedzot savu piedāvājumu, jāpievieno visas veidnes divas reizes – identiski 1.daļā un 2.daļā.  **Atbilde Nr.6**  Ievērojot faktu, ka EIS e-konkursu apakšsistēmā ir norādīta nepieciešamība ievietot piedāvājumu katrā no divām iepirkuma daļām, bet atbilstoši publicētajiem paziņojumiem un konkursa nolikumam piedāvājums ir iesniedzam tikai par visu iepirkuma priekšmeta apjomu, Pasūtītājs tuvākajā laikā informēs par kārtību, kādā jāpievieno visas veidnes.  **Jautājums Nr.7**  Lūdzam precizēt 2.pielikuma formā esošo Apliecinājumu Nr.1, svītrojot tekstu:  1) KOPIJA piedāvājuma \_\_\_\_\_\_\_\_\_\_\_\_\_, kopā \_\_\_\_ (lpp. skaits);  2) NORAKSTS piedāvājuma\_\_\_\_\_\_\_\_\_\_, kopā \_\_\_\_ (lpp. skaits);  3) IZRAKSTS piedāvājuma \_\_\_ \_\_\_\_\_\_\_, kopā \_\_\_\_ (lpp. skaits);  2) TULKOJUMS piedāvājuma\_\_\_\_\_\_\_\_\_, kopā \_\_\_\_ (lpp. skaits).  un izteikt apliecinājuma tekstu šādā redakcijā:  APLIECINĀJUMS Nr.1:  Apliecinu šajā piedāvājumā iesniegto dokumentu atvasinājumu un/vai tulkojumu pareizību un atbilstību oriģinālam.  Ar šo uzņemos pilnu atbildību par Konkursam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.  **Atbilde Nr.7**  Konkursa nolikuma pielikuma Nr.2 forma netiks grozīta. Ievērojot faktu, ka apliecinājumā Nr.1 informatīvi jānorāda atbilstošu lpp. skaitu, Pasūtītājs neuzskata, ka šādas informācijas norādīšana vai nenorādīšana formā, kādā tā paredzēta, apgrūtina vai ierobežo piegādātāja iespējas sagatavot kvalitatīvu piedāvājumu.  **Jautājums Nr.8**  Lūdzam apstiprināt, ka Pretendents būs izpildījis nolikuma 4.17.punkta prasības, ja tiks iesniegta aizpildīta nolikuma pielikuma Nr.7 forma bez apakšuzņēmēju parakstiem un papildus tai tiks iesniegti Apakšuzņēmēju parakstīti apliecinājumi, kas ietver sekojošu informāciju:  Ar savu parakstu apliecinu, ka esmu informēts par to, ka <*Pretendenta* *nosaukums, reģistrācijas numurs un adrese*> iesniegs piedāvājumu Pasūtītāja organizētajā iepirkumā ***“Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrāde, autoruzraudzība un būvdarbi RTU Inženierzinātņu un viedo tehnoloģiju centra izveides ietvaros”***,ID Nr. RTU-2018/46, un gadījumā, ja tiks pieņemts lēmums slēgt iepirkuma līgumu ar Pretendentu, piedalīšos iepirkumā noteiktajā līguma izpildē piedāvātā apakšuzņēmēja pozīcijā.  **Atbilde Nr.8**  Jā, Pretendents ir tiesīgs sarakstam (forma nolikuma pielikumā Nr.7) atsevišķi pievienot konkrēta Apakšuzņēmēja apliecinājumu.  **Jautājums Nr.9**  Lūdzam apstiprināt, ka gadījumā, ja Pretendents un/vai tā piesaistītais apakšuzņēmēja uzņēmums, uz kuru spējām tiek balstīta kvalifikācija, atbilst lielā uzņēmuma statusam, tad informācija (2.pielikumā) nav jāsniedz.  **Atbilde Nr.9**  Jā, ja Pretendents un/vai tā piesaistītais apakšuzņēmēja uzņēmums nav mazais vai vidējais uzņēmums, bet ir lielā uzņēmuma statusā, informāciju par to nav jānorāda Pieteikumā (forma nolikuma pielikumā Nr.2).  Sēdi slēdz J. Gramsts plkst. 12:30.  Pielikumā:  1. ieinteresētā piegādātāja 2018.gada 10.maija vēstules Nr. N-2018-05-10-002 kopija.   |  |  | | --- | --- | | \_\_\_\_\_\_\_\_\_\_\_\_\_\_\_\_\_J. Gramsts  \_\_\_\_\_\_\_\_\_\_\_\_\_\_\_\_\_R. Germova | \_\_\_\_\_\_\_\_\_\_\_\_\_\_\_\_\_I. Putniņa \_\_\_\_\_\_\_\_\_\_\_\_\_\_\_J. Ieviņš  \_\_\_\_\_\_\_\_\_\_\_\_\_\_\_\_\_P. Orlovskis | |  | |  |